287. Moena Branham ya ratehang, hantle feela lemo tse leshome tse fetileng Modimo O ile a mphumana le ho mphodisa seo e leng lerato -- kapa ho senolola lerato la sebele le dineo tsa lona, mme ha jwalo thapelo yaka -- ke hore ke tla kgutla. Ke tla fumana seo pele ke e shwa? Na monna waka o tla fumana Lentswe, mme ke lokela ho etsang? Ke potso e ntle eo. Jwale, o itse ... Jwale, ke eng mona, kapa -- o re, “Monna waka,” ke nahana hore e lokela hoba mosadi wa taba tsena. Jwale, o lahlehetswe ke lerato la pele. O ya bona? O ile a hatsela Moyeng. Jwale, kgaitsedi, mohlomong hobane o ntse o tla kerekeng o etsa se lokileng, ha o soka o lahlehelwa ke pholoso ya hao, empa o lahlehetswe ke thabo ya pholoso. Davida o ile a lla a re ho Morena ka nako e nngwe, “Morena, busetsa thabo ya pholoso yaka.” O ntse o le Mokreste, empa ke -- seo o batlang ho se etsa, kgaitsedi, ke ho itokolla ho sohle seo o se tsebang, mme o batle Modimo, le ho rapela. “Na monna waka o tla utlwa Lentswe, mme ke lokela ho etsang?” Jwalo kaha ke boletse hoseng hona, o be feela senoko: “Le letswai la lefatshe.” Monna wa hao o tla hlokomela seo, mme monna eo e seng modumedi o tla kgotsofala ka baka la hao ho Morena. Batla feela Modimo, dula o ikokobeditse, mme o rapele ka nko tsohle, o ise thoriso ho Modimo, mme o tshepahale ho monna wa hao.